Document ID: 32005R2163

KOMISIJAS REGULA (EK) Nr. 2163/2005
(2005. gada 22. decembris),
ar ko paredz noraidīt pieteikumus izvešanas atļauju saņemšanai attiecībā uz liellopu gaļas nozares produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1),
ņemot vērā Komisijas 1995. gada 26. jūnija Regulu (EK) Nr. 1445/95 par importa un eksporta licenču piemērošanas noteikumiem liellopu gaļas nozarē un par Regulas (EEK) Nr. 2377/80 atcelšanu (2), un jo īpaši tās 10. panta 2. punkta 1. daļas b) un c) apakšpunktu un 2.a punktu,
tā kā:
(1)
Komisija 2005. gada 20. decembrī paziņoja savu politisko nodomu grozīt Komisijas 2005. gada 7. decembra Regulu (EK) Nr. 2000/2005, ar kuru nosaka eksporta kompensācijas par liellopu un teļa gaļu (3), jautājumā par eksporta kompensācijām, kuras vairs nepiešķirs par nokaušanai Ēģiptē un Libānā paredzētu vīriešu kārtas liellopu izvešanu.
(2)
Nākamajās dienās pēc šā paziņojuma iesniegtie pieteikumi atļauju saņemšanai, lai izvestu nokaušanai paredzētus vīriešu kārtas liellopus uz iepriekš minētajiem galamērķiem, pārsniedza to dzīvnieku skaitu, par kādu parasti šie atļauju pieteikumi tiek iesniegti. Uzskata, ka šie pieteikumi ir spekulatīvi, lai panāktu Regulas (EK) Nr. 2000/2005 grozīšanu.
(3)
Tādēļ tie pieteikumi izvešanas atļauju saņemšanai, kuri vēl nav apmierināti, ir jānoraida, un uz 5 darbdienām pēc šīs regulas stāšanās spēkā ir jāpārtrauc izvešanas atļauju pieteikumu iesniegšana,
IR PIEŅĒMUSI ŠO REGULU.
1. pants
Noraida 5 dienu laikā pirms šīs regulas stāšanās spēkā iesniegtos pieteikumus izvešanas atļauju saņemšanai ar iepriekš noteiktu kompensāciju par nokaušanai Ēģiptē un Libānā paredzētu vīriešu kārtas liellopu (ar KN kodu 0102 90 71 9000) izvešanu.
Pieteikumu iesniegšanu šo dzīvnieku izvešanas atļauju saņemšanai pārtrauc uz 4 darbdienām pēc šīs regulas stāšanās spēkā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 22. decembrī

Labels: 3
18
17